ถึงคิวกรุงศรีฯขยับดอกฝากสูงสุด0.5%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ธนาคารกรุงศรีฯ ขึ้นดอกเบี้ยเงินฝากระยะยาวทุกประเภท 0.10.5% 
รายงานข่าวจากธนาคารกรุงศรี อยุธยา แจ้งว่า ธนาคารได้ปรับขึ้นดอกเบี้ยเงินฝากระยะยาวทุกประเภท 0.10.5% โดยปรับขึ้นดอกเบี้ยเงินฝากประจำ 3 เดือน 0.175% จาก 0.875% เป็น 1.05% ฝากประจำ 6 เดือน ขึ้น 0.10.2% จากเดิม 1.1% ปรับเป็น 1.2% สำหรับวงเงินน้อยกว่า 20 ล้านบาท และปรับเป็น 1.3% สำหรับวงเงินตั้งแต่ 20 ล้านบาท 
สำหรับฝากประจำ 12 เดือน วงเงินน้อยกว่า 5 ล้านบาท ปรับขึ้น 0.25% จาก 1.1% เป็น 1.35% ส่วนวงเงินตั้งแต่ 5 ล้านบาทขึ้นไป ปรับขึ้น 0.3% เป็น 1.5% ขณะที่ฝากประจำ 24 เดือน ปรับขึ้น 0.250.5% จากเดิม 1.75% เป็น 2% สำหรับวงเงินน้อยกว่า 5 ล้านบาท และปรับเป็น 2.25% สำหรับวงเงินตั้งแต่ 5 ล้านบาท
นอกจากนี้ ฝากประจำ 36 เดือน ปรับขึ้น 0.25% จาก 2% เป็น 2.25% และฝากประจำ 48 เดือน ปรับขึ้น 0.25% จาก 2.25% เป็น 2.5% ขณะที่ดอกเบี้ยออมทรัพย์ไม่มีการเปลี่ยนแปลงที่ 0.5% มีผลตั้งแต่วันที่ 7 ก.ย.เป็นต้นไป
ธนาคารกรุงศรีอยุธยาเป็นธนาคารแห่งที่ 4 ที่ปรับขึ้นดอกเบี้ย โดยก่อนหน้านี้มีธนาคารกสิกรไทยและไทยพาณิชย์ที่ปรับขึ้นดอกเบี้ยเงินฝาก 0.10.5% ขณะที่ธนาคารอาคารสงเคราะห์ได้ปรับขึ้น 0.25% 
นายจงรัก บุญชยานุรักษ์ ผู้ช่วยกรรมการผู้จัดการ ธนาคารกสิกรไทย กล่าวว่า มีความเป็นไปได้ที่จะรอดูการประชุมคณะกรรมการนโยบายการเงิน (กนง.) ครั้งหน้าก่อนพิจารณาขึ้นดอกเบี้ยเงินกู้ ประกอบกับต้องดูลูกค้าว่าปรับดอกกู้แล้วจะกระทบหรือไม่ อีกทั้งต้องติดตามสภาพคล่องและความต้องการสินเชื่อ หากเศรษฐกิจดีดอกเบี้ยจะสอดคล้องกับภาวะการเงินนายจงรัก เปิดเผยว่า เงินฝากไม่ได้ไหลเข้าอย่างมีนัยยะสำคัญหลังจากปรับขึ้นดอกเบี้ย เพราะธนาคารแต่ละแห่งจะปรับขึ้นดอกเบี้ยตามๆกัน ไม่มีผลต่อการโยกย้ายเงินฝากเท่ากับการออกแคมเปญพิเศษ อีกทั้งมีแหล่งลงทุนอื่นที่ให้ผลตอบแทนสูงกว่า เช่น หุ้น 
“รอบนี้ดอกเบี้ยเงินฝากขึ้นขาเดียวเพื่อตอบโจทย์ผู้ฝากเงิน และเพื่อสนองนโยบายทางการ ที่ไม่อยากให้ดอกเบี้ยติดลบมาก” นายจงรัก กล่าว